สวัสดีค่ะ หนูลืมกินยาคุมกำเนิด 2 วันติดต่อกันคือวันอังคารและเมื่อวานเป็นช่วง 7 เม็ดแรก แล้วมีอะไรกับแฟนเมื่อวานค่ะ หนูสามารถกินยาคุมฉุกเฉินพร้อมกับยาคุมที่ต้องกินทุกวันได้ไหมคะ แล้วหนูมีโอกาสที่จะท้องไหมคะ
สวัสดีค่ะ จากที่เล่ามา-การลืมรับประทานยาคุมกำเนิด 2วันติดต่อกัน คิดว่าประสิทธิภาพของยาคุมกำเนิดจะลดลงมีความเสี่ยงที่จะตั้งครรภ์ได้สูงค่ะ หากเป็นกรณีนี้ แนะนำให้รับประทานยาคุมกำเนิดฉุกเฉินค่ะซึ่งเมื่อรับประทานยาคุมกำเนิดฉุกเฉินแล้ว ไม่แนะนำให้รับประทานยาคุมกำเนิดแบบแผงร่วมด้วย เพราะจะได้รับยาฮอร์โมนที่สูงมาก และจะเกิดผลข้างเคียงได้มากค่ะดังนั้นหลังจากการรับประทานยาคุมกำเนิดแบบฉุกเฉิน หากมีเพศสัมพันธ์แนะนำให้ใช้ถุงยางอนามัยร่วมด้วยทุกครั้งหากไม่ตั้งครรภ์ ประจำเดือนจะมาภายหลัง ซึ่งอาจมาก่อนหรือหลังจากกำหนดเดิมได้ค่ะหากไม่ตั้งครรภ์ และประจำเดือนรอบถัดไปมาแล้ว ถ้าจะคุมกำเนิดต่อเนื่อง แนะนำให้เริ่มยาคุมกำเนิดในช่วง 5วันแรก นับจากประจำเดือนวันแรกนะคะ อาจพิจารณาการรับประทานยาคุมกำเนิด การฝังยาคุมกำเนิด หรือการฉีดยาคุมกำเนิดได้ค่ะ สามารถอ่านเพิ่มเติมได้ที่นี่แต่หากขาดประจำเดือนเกิน 2 สัปดาห์ แนะนำให้ทดสอบการตั้งครรภ์ดูนะคะ